Komission direktiivi 81/643/ETY, annettu 29 päivänä heinäkuuta 1981, moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä annetun neuvoston direktiivin 77/649/ETY mukauttamisesta tekniikan kehitykseen



Virallinen lehti nro L 231 , 15/08/1981 s. 0041 - 0042

Suomenk. erityispainos Alue 13 Nide 11 s. 0152

Espanjank. erityispainos: Luku 13 Nide 11 s. 0218

Ruotsink. erityispainos Alue 13 Nide 11 s. 0152

Portugalink. erityispainos: Luku 13 Nide 11 s. 0218



KOMISSION DIREKTIIVI, annettu 29 päivänä heinäkuuta 1981, moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä annetun neuvoston direktiivin 77/649/ETY mukauttamisesta tekniikan kehitykseen (81/643/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 80/1267/ETY(2), ja erityisesti sen 11 artiklan, ottaa huomioon moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä 27 päivänä syyskuuta 1977 annetun neuvoston direktiivin 77/649/ETY(3) ja erityisesti sen 5 artiklan, sekä katsoo, että saadun kokemuksen johdosta on osoittautunut, että direktiivin 77/649/ETY liitteessä I tarkoitetun M1-luokan moottoriajoneuvojen, niin kuin ne on määritelty direktiivin 70/156/ETY liitteessä I, kuljettajien näkökenttää koskevan 5.1.3 kohdan nykyinen sisältö asettaa rajoituksia ajoneuvojen suunnittelulle; tämä on johtanut tyyppihyväksynnän eväämiseen sellaisilta ajoneuvoilta, joissa olevat esteet eivät millään tavoin rajoita kuljettajan näkökenttää, ja tässä direktiivissä säädetyt toimenpiteet ovat moottoriajoneuvoalaa koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 77/649/ETY liitteessä I oleva 5.1.3 kohta seuraavasti: "5.1.3. Muita kuin A-pylväiden, kiinteän tai siirrettävän ilmanvaihtoaukon tai sivuikkunan jakotangon, ulkopuolisten radioantennien, taustapeilien ja tuulilasinpyyhkimien muodostamia esteitä ei saa olla kuljettajan näkökentässä, 180° sektorissa eteenpäin, vaakasuoran V1:n kautta kulkevan tason alapuolella ja kolmen V2:n kautta kulkevan tason yläpuolella, joista yksi on kohtisuorassa X-Z tasoa vastaan ja laskee 4° vaakatason alapuolelle, ja kaksi muuta kohtisuorassa Y-Z tasoa vastaan ja laskevat 4° vaakatason alapuolelle (ks. liitteen IV kuva 3). Näköesteiksi ei katsota seuraavia: - upotettuja tai painettuja "radioantenni"-johtimia, jotka ovat leveydeltään enintään: - upotetut johtimet: 0,5 mm, - painetut johtimet: 1,0 mm. Nämä "radioantenni"-johtimet eivät saa kulkea moottoriajoneuvojen tuulilasin pyyhin- ja pesinjärjestelmiä koskevassa direktiivissä 78/318/ETY(4) määritellyn alueen A poikki. Kaksi "radioantenni"-johdinta saa kuitenkin kulkea alueen A poikki, jos näiden leveys on enintään 0,3 mm, ja jos alueen A poikki kulkee ainoastaan yksi johdin, sen leveys saa olla enintään 0,5 mm. - "huurteenpoisto/sumunpoisto" -johtimia, jotka ovat tavallisesti "ristiin rastiin" kulkevassa tai sinimuotoisessa kuviossa, ja joiden mitat ovat: - suurin näkyvä paksuus: 0,030 mm, - vähimmäisetäisyys johtimien välillä (välimatka): 2,0 mm."(4) EYVL N:o L 81, 28.3.1978, s. 49 2 artikla Jäsenvaltioiden on saatettava tämän direktiivin noudattamisen edellyttämät säännökset voimaan 31 päivään joulukuuta 1982 mennessä ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä heinäkuuta 1981. Komission puolesta Karl-Heinz NARJES Komission jäsen (1) EYVL N:o L 42, 23.2.1970, s. 1 (2) EYVL N:o L 375, 31.12.1980, s. 34 (3) EYVL N:o L 267, 19.10.1977, s. 1